Kėnis

Kėnis () – pušūnų (Pinophyta) skyriaus, pušinių (Pinaceae) šeimos visžalių medžių gentis.

 Paplitimas 
Paplitęs Šiaurės pusrutulio vidutinių platumų, subtropikų klimato juostose bei keletas rūšių auga atogrąžose.

 Matmenys ir amžius 
Tiesiakamieniai medžiai, priklausomai nuo rūšies, užauga iki 10–91 m aukščio, o kamieno skersmuo nuo 0,5 iki 3,8 m storio. Aukščiausi yra kvapieji kėniai (Abies procera), kaliforniniai kėniai (Abies grandis var. grandis), kaukaziniai kėniai (Abies nordmanniana). Praeityje buvo žinomas 99,06 m aukščio kvapusis kėnis, kurį sunaikino 1980 m. gegužės 18 d. galingai išsiveržęs Šv. Elenos kalno ugnikalnisconifers.org / Abies procera. Vegetuoja nuo 150 iki 500–800 metų, vieni trumpiausiai sibiriniai kėniai (Abies sibirica), vieni ilgiausiai purpuriniai kėniai (Abies amabilis).

 Apibūdinimas 
Laja kūgiška ir tanki. Mediena balta, minkšta, naudojama statybose, popieriaus ir pakuočių gamyboje. Iš spyglių ir jaunų ūglių gaminamas kėnių aliejus, iš kai kurių kėnių rūšių – balzamas.

 Klasifikacija 
Gentyje išskiariama apie 48–55 rūšys.
 Sekcija: Balsamea
 Abies fraseri – Dervingasis kėnis;
 Abies balsamea – Balzaminis kėnis;
 Abies bifolia
 Abies lasiocarpa – Subalpinis kėnis;
 Abies sibirica – Sibirinis kėnis;
 Abies sachalinensis – Sachalininis kėnis;
 Abies koreana – Korėjinis kėnis;
 Abies nephrolepis – Baltažievis kėnis;
 Abies veitchii – Japoninis kėnis;

 Sekcija: Grandis
 Abies grandis – Kaliforninis kėnis;
 Abies concolor – Pilkasis kėnis;
 Abies durangensis
 Abies flinckii
 Abies guatemalensis – Gvatemalinis kėnis;

 Sekcija: Abies
 Abies nebrodensis
 Abies alba – Europinis kėnis;
 Abies borisii-regis – Makedoninis kėnis;
 Abies cephalonica – Graikinis kėnis;
 Abies nordmanniana – Kaukazinis kėnis;
 Abies cilicica – Sirinis kėnis;

 Sekcija: Piceaster
 Abies pinsapo – Ispaninis kėnis;
 Abies numidica – Alžyrinis kėnis;

 Sekcija: Momi
 Abies kawakamii
 Abies homolepis – Lygiažvynis kėnis;
 Abies recurvata
 Abies firma – Tvirtasis kėnis;
 Abies beshanzuensis
 Abies holophylla
 Abies chensiensis
 Abies pindrow – Nepalinis kėnis;
 Abies ziyuanensis

 Sekcija: Amabilis
 Abies amabilis – Purpurinis kėnis;
 Abies mariesii

 Sekcija: Pseudopicea
 Abies delavayi
 Abies fabri
 Abies forrestii
 Abies chengii
 Abies densa
 Abies spectabilis – Puošnusis kėnis;
 Abies fargesii
 Abies fanjingshanensis
 Abies yuanbaoshanensis
 Abies squamata

 Sekcija: Oiamel
 Abies religiosa
 Abies vejarii
 Abies hickelii

 Sekcija: Nobilis
 Abies procera – Kvapusis kėnis;
 Abies magnifica – Didingasis kėnis;

 Sekcija: Bracteata
 Abies bracteata

 Kėniai Lietuvoje 
Sprendžiant pagal Butėnų parastratotipinį tarpledynmečio pjūvį, maždaug 440–370 tūkst. m. pr. mūsų erą Lietuvos teritorijoje augo europiniai kėniaiwww1151.vu.lt / LIETUVOS GAMTINIS PAMATAS , F.Kavoliutė, Vilniaus Universitetas, 2012 m.. Dabar Lietuvoje nėra savaime augančių kėnių genties medžių, bet kai kurios jų rūšys naujai įveistos. Artimiausiai nuo Lietuvos pietinių sienų, Belovežo girioje, auga europiniai kėniai (Abies alba). Kita arčiausiai Lietuvos sienų auganti rūšis yra sibiriniai kėniai (Abies sibirica), kurių vakarinė savaiminio paplitimo arealo riba yra maždaug už 300 km į pietryčius nuo Onegos ežero, esančio europinės Rusijos šiaurėje.

Lietuvoje introdukuotų ir kitų mažiau auginamų kėnių rūšių sąrašas:
 Balzaminis kėnis (Abies balsamea);
 Europinis kėnis (Abies alba);
 Japoninis kėnis (Abies veitchii);http://www.vlkk.lt/lit/naujienos/naujiena.884.html 
 Kaukazinis kėnis (Abies nordmanniana);
 Korėjinis kėnis (Abies koreana);
 Lygiažvynis kėnis (Abies homolepis);
 Pilkasis kėnis (Abies concolor);
 Puošnusis kėnis (Abies spectabilis);
 Sachalininis kėnis (Abies sachalinensis);
 Sibirinis kėnis (Abies sibirica);
 Smailiaspyglis kėnis (Abies holophylla);
 Subalpinis kėnis (Abies lasiocarpa)

 Saugomi kėniai, GPO 

 Kliošų parko kėnis

 Galerija 

 Šaltiniai 

 Literatūra 
 Gudžinskas Z. 1999: Lietuvos induočiai augalai. – Vilnius. 212 P. ISBN 9986-662-14-1.

 Nuorodos 
 worldfloraonline.org / Abies Mill. | anglų k.
 powo.science.kew.org / Abies Mill. | anglų k.
 theplantlist.org / Abies | anglų k.
 conifers.org / Abies | anglų k.
 sodasirdarzas.lt / Kėniai

Kategorija:Pušiniai
Kategorija:Medžiai ir krūmai